PRILOG

Metodologija za utvrđivanje ušteda CO2 ostvarenih upotrebom učinkovitih LED svjetala pomoću upućivanja na Globalno usklađeni ispitni ciklus za laka vozila

1. UVOD

Kako bi se utvrdilo smanjenje emisija CO2 koje se može pripisati učinkovitim LED svjetlima koja se sastoje od odgovarajuće kombinacije vanjskih LED svjetala vozila za uporabu u vozilima kategorije M1 s motorom s unutarnjim izgaranjem i hibridnim električnim vozilima bez vanjskog punjenja kategorije M1, potrebno je utvrditi sljedeće:

(1) uvjete ispitivanja;

(2) opremu za ispitivanje;

(3) postupak za utvrđivanje ušteda energije;

(4) postupak za utvrđivanje ušteda CO2;

(5) postupak za utvrđivanje mjerne nesigurnosti ušteda CO2.

2. SIMBOLI, PARAMETRI I MJERNE JEDINICE

Simboli na latinici

AFS – sustav prilagodljivog prednjeg osvjetljenja B – osnova CO2 – ugljikov dioksid – uštede CO2 [g CO2/km] C – broj razreda sustava prilagodljivog prednjeg osvjetljenja CF – faktor konverzije (l/100 km) – (g CO2/km) [gCO2/l] EI – ekoinovacija HEV – hibridno električno vozilo – koeficijent korekcije CO2 , kako je definiran u Dodatku 2. Podprilogu 8. Uredbi (EU) 2017/1151 – prosjek T vrijednosti za m – broj učinkovitih vanjskih LED svjetala koja čine paket MT – minimalni prag [g CO2/km] n – broj mjerenja uzorka NOVC – bez punjenja iz vanjskog izvora P – potrošnja električne energije svjetla vozila [W] – potrošnja električne energije odgovarajućeg svjetla „i” u osnovnom vozilu [W] – potrošnja električne energije odgovarajućeg uzorka „n” za svaki razred vozila [W] – potrošnja električne energije za svaki razred vozila (prosjek „n” mjerenja) [W] – potrošnja električne energije sustava prilagodljivih kratkih svjetala [W] – prosječna potrošnja električne energije odgovarajućeg ekoinovativnog svjetla vozila [W] ΔPi – ušteda energije svakog učinkovitog vanjskog LED svjetla [W] – standardna devijacija ukupnih ušteda CO2 [g CO2/km] – standardna devijacija – standardna devijacija prosjeka T vrijednosti za – standardna devijacija prosjeka potrošnje električne energije za svaki razred vozila [W] – standardna devijacija potrošnje električne energije LED svjetla u ekoinovativnom vozilu [W] – standardna devijacija prosjeka srednje vrijednosti potrošnje električne energije LED svjetla u ekoinovativnom vozilu [W] – mjerna nesigurnost ili standardna devijacija prosjeka potrošnje električne energije sustava prilagodljivih kratkih svjetala [W] T – broj mjerenja koja provodi proizvođač za ekstrapolaciju t – trajanje vožnje u Globalno usklađenom ispitnom ciklusu za laka vozila (WLTC) [s], koje iznosi 1 800 s UF – faktor korisnosti svjetla vozila [-] kako je definiran u tablici 6. v – srednja brzina vožnje u Globalno usklađenom ispitnom ciklusu za laka vozila (WLTC) [km/h] VPe – potrošnja stvarne energije [l/kWh] share c – postotak vremena po rasponu brzine za svaki razred vozila – osjetljivost izračunanih ušteda CO2 u odnosu na potrošnju električne energije LED svjetala – osjetljivost izračunanih ušteda CO2 u odnosu na koeficijent korekcije CO2 ηA – učinkovitost alternatora [-] ηDCDC – učinkovitost istosmjerno-istosmjernog pretvarača [-]

Indeksi

Indeks (c) odnosi se na broj razreda sustava prilagodljivog prednjeg osvjetljenja za koje je provedeno mjerenje uzorka.

Indeks (i) odnosi se na svjetla svakog pojedinog vozila.

Indeks (j) odnosi se na mjerenje uzorka.

Indeks (t) odnosi se na svaki broj mjerenja T.

3. UVJETI ISPITIVANJA

Uvjeti ispitivanja moraju ispunjavati uvjete iz Pravilnika UNECE-a br. 4 (1), 6 (2), 7 (3), 19 (4), 23 (5), 38 (6), 48 (7), 100 (8), 112 (9), 119 (10) i 123 (11). Potrošnja električne energije utvrđuje se u skladu s točkom 6.1.4. Pravilnika UNECE-a br. 112 te točkama 3.2.1. i 3.2.2. Priloga 10. tom pravilniku.

Za sustav prilagodljivog prednjeg osvjetljenja (AFS) koji pripada najmanje dvama od razreda C, E, V ili W, kako su definirani u Pravilniku UNECE-a br. 123, te ako s tehničkom službom nije dogovoreno da je razred C reprezentativan/prosječan intenzitet svjetlećih dioda za uporabu u vozilu, mjerenja snage provode se pri intenzitetu svjetlećih dioda za svaki razred (Pc) kako je definirano u Pravilniku UNECE-a br. 123. Ako je razred C reprezentativan/prosječan intenzitet svjetlećih dioda za uporabu u vozilu, mjerenja snage provode se na isti način kao za sva druga vanjska LED svjetla uključena u kombinaciju.

Oprema za ispitivanje

Upotrebljava se sljedeća oprema, kako je prikazano na slici:

— jedinica za opskrbu energijom (tj. izvor struje s promjenjivim naponom),

— dva digitalna multimetra, jedan za mjerenje jakosti istosmjerne struje, a drugi za mjerenje napona istosmjerne struje. Na slici je prikazan moguć ispitni postav kada je voltmetar istosmjerne struje integriran u jedinicu za opskrbu energijom.

Ispitni postav

Izvor struje s promjenjivim naponom Ampermetar LED svjetlo

Mjerenja i utvrđivanje ušteda električne energije

Za svako se učinkovito vanjsko LED svjetlo uključeno u paket struja mjeri kako je prikazano na slici pri naponu od 13,2 V. LED module kojima upravlja elektronički uređaj za upravljanje izvorom svjetlosti mjeri se kako odredi podnositelj zahtjeva.

Proizvođač može zatražiti da se provedu druga mjerenja jakosti struje s drugim dodatnim naponima. U tom slučaju proizvođač predaje homologacijskom tijelu provjerenu dokumentaciju o potrebi obavljanja tih drugih mjerenja. Mjerenja jakosti struje pri svakom od tih dodatnih napona provode se uzastopno najmanje pet puta. Primijenjeni naponi i izmjerena jakost struje bilježe se s preciznošću od četiri decimale.

Potrošnja električne energije određuje se množenjem primijenjenog napona s izmjerenom jakošću struje. Izračunava se prosječna potrošnja energije za svako učinkovito vanjsko LED svjetlo ( ). Svaka se vrijednost izražava s preciznošću od četiri decimale. Ako se za napajanje LED svjetala električnom strujom upotrebljava koračni motor ili elektronički regulator, električno opterećenje te komponente ne uzima se u obzir pri mjerenju.

Dodatna mjerenja za kratka svjetla sustava prilagodljivog prednjeg osvjetljenja

Tablica 1.

Razredi sustava prilagodljivih kratkih svjetala

Razred Vidjeti točku 1.3. i bilješku 2. Pravilnika UNECE-a br. 123. % intenziteta svjetlećih dioda Aktivacijski način (*1) C osnovni kratki svjetlosni snop (izvangradska vožnja) 100 % 50 km/h < brzina < 100 km/h ili ako nije aktiviran drugi način rada kratkog svjetlosnog snopa (V, W, E) V gradska vožnja 85 % brzina < 50 km/h E vožnja autocestom 110 % brzina > 100 km/h W nepovoljni uvjeti 90 % brisač vjetrobranskog stakla aktivan > 2 min

Ako su potrebna mjerenja snage pri intenzitetu svjetlećih dioda za svaki razred, nakon mjerenja svake vrijednosti Pc izračunava se snaga sustava prilagodljivih kratkih svjetala ( ) kao ponderirani prosjek snage svjetlećih dioda u rasponima brzina WLTC-a pomoću formule 1.:

Formula 1.

pri čemu je:

potrošnja električne energije (srednja vrijednost „n” mjerenja) za svaki razred;

udio vremena WLTC-a za raspon brzine u svakom razredu (WTCL traje ukupno 1 800 s)

Tablica 2.

Raspon brzine Vrijeme WLTC_sharec (%) < 50 km/h 1 058 s 0,588 (58,8 %) 50 – 100 km/h 560 s 0,311 (31,1 %) > 100 km/h 182 s 0,101 (10,1 %)

Ako sustav prilagodljivih kratkih svjetala ima samo dva razreda koji ne obuhvaćaju sve brzine WLTC-a (npr. C i V), ponderiranje snage razreda C uključuje i vrijeme WLTC-a koje nije obuhvaćeno drugim razredom (npr. vrijeme razreda C „t” = 0,588 +0,101).

Konačne uštede energije za svako učinkovito vanjsko LED svjetlo (ΔPi) izračunavaju se pomoću sljedeće formule 2.:

Formula 2.

pri čemu je potrošnja energije odgovarajućeg osnovnog svjetla vozila definirana u tablici 3.

Tablica 3.

Potrošnja električne energije za različita osnovna svjetla vozila

Svjetlo vozila Ukupna električna energija (PB) [W] kratko svjetlo 137 dugo svjetlo 150 prednje pozicijsko svjetlo 12 osvjetljenje registarske pločice 12 prednje svjetlo za maglu 124 stražnje svjetlo za maglu 26 prednji pokazivač smjera 13 stražnji pokazivač smjera 13 svjetlo za vožnju unatrag 52 svjetlo za skretanje 44 dodatno osvjetljenje kuta skretanja 44

4. IZRAČUN UŠTEDA CO2 I STATISTIČKA POGREŠKA

4.1. Izračun ušteda CO2

Ukupne uštede CO2 paketa svjetala izračunavaju se u skladu sa specifičnim pogonskim sklopom vozila (tj. konvencionalno, NOVC-HEV).

4.1.1. Konvencionalna vozila (samo s motorom s unutarnjim izgaranjem)

Uštede CO2 izračunavaju se u skladu s formulom 3.:

Formula 3.

pri čemu je:

v: srednja brzina vožnje u WLTC-u [km/h], koja iznosi 46,60 km/h

ηA : učinkovitost alternatora, koja iznosi 0,67

VPe : potrošnja stvarne energije kako je utvrđeno u tablici 4.

Tablica 4.

Potrošnja stvarne energije

Tip motora Potrošnja stvarne energije (VPe) [l/kWh] Benzin 0,264 Benzin, turbopuhalo 0,280 Dizel 0,220

CF: faktor konverzije (l/100 km) – (g CO2/km) [gCO2/l], kako je definiran u tablici 5.

Tablica 5.

Faktor konverzije goriva

Vrsta goriva Faktor konverzije (l/100 km) – (g CO2/km) (CF) [gCO2/l] Benzin 2 330 Dizel 2 640

UFi : faktor korisnosti svjetla vozila [-] kako je definiran u tablici 6.

Tablica 6.

Faktor korisnosti različitih svjetala vozila

Svjetlo vozila Faktor korisnosti (UF) [-] kratko svjetlo 0,33 dugo svjetlo 0,03 prednje pozicijsko svjetlo 0,36 osvjetljenje registarske pločice 0,36 prednje svjetlo za maglu 0,01 stražnje svjetlo za maglu 0,01 prednji pokazivač smjera 0,15 stražnji pokazivač smjera 0,15 svjetlo za vožnju unatrag 0,01 svjetlo za skretanje 0,076 dodatno osvjetljenje kuta skretanja 0,15

4.1.2. Hibridna vozila (samo NOVC-HEV)

Uštede CO2 izračunavaju se u skladu s formulom 4.:

Formula 4.

pri čemu je:

ηDCDC : učinkovitost istosmjerno-istosmjernog pretvarača

: koeficijent korekcije CO2 , kako je definiran u stavku 2.2. Dodatka 2. Podprilogu 8. Prilogu XXI. Uredbi (EU) 2017/1151

Učinkovitost istosmjerno-istosmjernog pretvarača (ηDCDC ) ocjenjuje se u skladu s odgovarajućom strukturom vozila, kako je navedeno u tablici 7.

Tablica 7.

Faktor korisnosti različitih svjetala vozila

Broj Struktura ηDCDC 1. svjetla paralelno spojena na niskonaponski akumulator (svjetla se napajaju izravno iz visokonaponskog akumulatora putem istosmjerno-istosmjernog pretvarača) 0,xx 2. svjetla serijski spojena iza niskonaponskog akumulatora, a niskonaponski akumulator serijski je spojen na visokonaponski akumulator 1 3. visokonaponski i niskonaponski akumulator imaju isti napon (12 V, 48 V...) kao i svjetla 1

Za strukturu br. 1. učinkovitost istosmjerno-istosmjernog pretvarača (ηDCDC ) najveća je vrijednost dobivena ispitivanjima učinkovitosti provedenima u operativnom rasponu električne energije. Mjerni interval mora biti jednak ili manji od 10 % operativnog raspona električne energije.

4.2. Izračun statističke pogreške

Statistička pogreška paketa svjetala izračunava se u skladu sa specifičnim pogonskim sklopom vozila (tj. konvencionalno, NOVC-HEV).

4.2.1. Konvencionalna vozila (samo s motorom s unutarnjim izgaranjem)

Statističke pogreške u rezultatima ispitne metodologije uzrokovane mjerenjima moraju se kvantificirati. Standardna devijacija za svako učinkovito vanjsko LED svjetlo uključeno u paket izračunava se u skladu s formulom 5.:

Formula 5.

pri čemu je:

n: broj mjerenja uzorka, koji iznosi najmanje 5

Ako standardna devijacija potrošnje energije za svako učinkovito vanjsko LED svjetlo ( ) dovodi do pogreške u uštedama CO2 ( ), ta se pogreška izračunava u skladu s formulom 6.:

Formula 6.

4.2.2. Hibridna vozila (samo NOVC-HEV)

Statističke pogreške u rezultatima ispitne metodologije uzrokovane mjerenjima moraju se kvantificirati. Standardna devijacija za svako učinkovito vanjsko LED svjetlo uključeno u paket izračunava se u skladu s formulom 7.:

Formula 7.

pri čemu je:

n: broj mjerenja uzorka, koji iznosi najmanje 5

Koeficijent korekcije emisija CO2 utvrđuje se iz niza mjerenja T koje provodi proizvođač, u skladu sa stavkom 2.2. Dodatka 2. Podprilogu 8. Prilogu XXI. Uredbi (EU) 2017/1151. Za svako mjerenje bilježe se bilanca električne energije tijekom ispitivanja i izmjerene emisije CO2.

Za ocjenjivanje statističke pogreške , sve kombinacije T bez ponavljanja mjerenja T-1 upotrebljavaju se za ekstrapolaciju T različitih vrijednosti (tj. ). Ekstrapolacija se provodi u skladu s metodom definiranom u stavku 2.2. Dodatka 2. Podprilogu 8. Prilogu XXI. Uredbi (EU) 2017/1151.

Standardna devijacija izračunava se u skladu s formulom 8.:

Formula 8.

pri čemu je:

T: broj mjerenja koje je proveo proizvođač za ekstrapolaciju , kako je definirano u stavku 2.2. Dodatka 2. Podprilogu 8. Prilogu XXI. Uredbi (EU) 2017/1151.

: prosjek T vrijednosti za

Ako standardna devijacija potrošnje električne energije za svako učinkovito vanjsko LED svjetlo ( ) i standardna devijacija dovode do pogreške u uštedama CO2 ( ), ta se pogreška izračunava pomoću formule 9.

Formula 9.

4.3. Statistička pogreška za sustave prilagodljivih kratkih svjetala

Ako postoji sustav prilagodljivih kratkih svjetala, formula 9. prilagođava se kako bi se u obzir uzela potrebna dodatna mjerenja.

Vrijednost mjerne nesigurnosti ( ) koju treba upotrebljavati za sustave prilagodljivih kratkih svjetala izračunava se pomoću formula 10. i 11.:

Formula 10.

Formula 11.

pri čemu je:

n: broj mjerenja uzorka, koji iznosi najmanje 5

: srednja vrijednost „n” vrijednosti Pc

5. ZAOKRUŽIVANJE

Izračunana vrijednost ušteda CO2 ( ) i statistička pogreška uštede CO2 ( ) zaokružuju se na najviše dva decimalna mjesta.

Sve vrijednosti koje se upotrebljavaju u izračunu ušteda CO2 mogu se primijeniti nezaokružene ili zaokružene na najmanji broj decimalnih mjesta koji omogućuje da kombinirani učinak svih zaokruženih vrijednosti na uštedu bude manji od 0,25 g CO2/km.

6. STATISTIČKA ZNAČAJNOST

Za svaki se tip, varijantu i izvedbu vozila s učinkovitim LED svjetlima mora dokazati da mjerna nesigurnost ušteda CO2 izračunana u skladu s formulom 6. ili formulom 9. nije veća od razlike između ukupnih ušteda CO2 i praga najmanje uštede propisanog u članku 9. stavku 1. Provedbene uredbe (EU) br. 725/2011 (vidjeti formulu 12.).

Formula 12.

pri čemu je:

MT : minimalni prag [g CO2/km] : ukupna ušteda CO2 [g CO2/km] : standardna devijacija ukupne uštede CO2 [g CO2/km]

Ako su ukupne uštede emisija CO2 ostvarene upotrebom učinkovitih LED svjetala utvrđene u skladu s metodologijom ispitivanja utvrđenom u ovom Prilogu ispod praga navedenog u članku 9. stavku 1. točki (b) Provedbene uredbe (EU) br. 725/2011, primjenjuje se članak 11. stavak 2. drugi podstavak te uredbe.

(1) SL L 4, 7.1.2012., str. 17.

(2) SL L 213, 18.7.2014., str. 1.

(3) SL L 285, 30.9.2014., str. 1.

(4) SL L 250, 22.8.2014., str. 1.

(5) SL L 237, 8.8.2014., str. 1.

(6) SL L 148, 12.6.2010., str. 55.

(7) SL L 323, 6.12.2011., str. 46.

(8) SL L 302, 28.11.2018., str. 114.

(9) SL L 250, 22.8.2014., str. 67.

(10) SL L 89, 25.3.2014., str. 101.

(11) SL L 222, 24.8.2010., str. 1.

(*1) Treba provjeriti brzine aktivacije za svaku namjenu vozila u skladu s Pravilnikom UNECE-a br. 48, odjeljak 6., poglavlje 6.22., stavci 6.22.7.4.1. (razred C), 6.22.7.4.2. (razred V), 6.22.7.4.3. (razred E) i 6.22.7.4.4. (razred W).